Document ID: 31995R3012

ΚΑΝΟΝΙΣΜΟΣ (ΕΚ) αριθ. 3012/95 ΤΟΥ ΣΥΜΒΟΥΛΙΟΥ της 20ής Δεκεμβρίου 1995 που τροποποιεί τον κανονισμό (ΕΟΚ) αριθ. 1605/92 για την προσωρινή αναστολή των αυτόνομων δασμών του κοινού δασμολογίου κατά την εισαγωγή ορισμένου αριθμού βιομηχανικών προϊόντων στις Καναρίους Νήσους
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 28,
την πρόταση της Επιτροπής,
Εκτιμώντας:
ότι ο κανονισμός (ΕΟΚ) αριθ. 1911/91 του Συμβουλίου της 26ης Ιουνίου 1991 για την εφαρμογή των διατάξεων του κοινοτικού δικαίου στις Καναρίους Νήσους (1) προβλέπει στο άρθρο 6 παράγραφος 1 ότι το κοινό δασμολόγιο (ΚΔ) εισάγεται στις νήσους αυτές σταδιακά κατά τη διάρκεια μεταβατικής περιόδου η οποία δεν είναι δυνατόν να υπερβαίνει την 31 Δεκεμβρίου 2000 7 ότι, σύμφωνα με το άρθρο 7 του εν λόγω κανονισμού, η κοινή εμπορική πολιτική εφαρμόζεται στις Καναρίους Νήσους, υπό την επιφύλαξη των ειδικών μέτρων που αναφέρονται, κυρίως, στο άρθρο 6 παράγραφος 3 του κανονισμού 7 ότι, σύμφωνα με το σημείο 7.2 του παραρτήματος της απόφασης 91/314/ΕΟΚ του Συμβουλίου της 26ης Ιουνίου 1991 για τη θέσπιση προγράμματος ειδικών μέτρων λόγω του απομακρυσμένου και νησιωτικού χαρακτήρα των Καναρίων Νήσων (2), πρέπει να συνεχίσουν να προβλέπονται ειδικά δασμολογικά μέτρα 7 ότι, καταρχήν, πρέπει να περιορισθούν στη μεταβατική περίοδο που προβλέπεται στο άρθρο 6 του κανονισμού (ΕΟΚ) αριθ. 1911/91 για την προοδευτική εισαγωγή του κοινού δασμολογίου στις Καναρίους Νήσους 7 ότι ο κανονισμός (ΕΟΚ) αριθ. 1605/92 του Συμβουλίου της 15ης Ιουλίου 1992 για την προσωρινή αναστολή των αυτόνομων δασμών του κοινού δασμολογίου κατά την εισαγωγή ορισμένου αριθμού βιομηχανικών προϊόντων στις Καναρίους Νήσους (3) ανέστειλε πλήρως έως τις 31 Δεκεμβρίου 1995 τους δασμούς του κοινού δασμολογίου που επιβάλλονται στα προϊόντα που αναφέρονται στο παράρτημά του και προορίζονται για την εσωτερική αγορά των Καναρίων Νήσων 7 ότι σύμφωνα με το άρθρο 3 του κανονισμού (ΕΟΚ) αριθ. 1605/92 η Επιτροπή εξέτασε, κατά τη διάρκεια του έτους 1995, τα αποτελέσματα των μέτρων που θεσπίστηκαν προς όφελος της οικονομίας των Καναρίων Νήσων 7 ότι, με βάση τα συμπεράσματα της εξέτασης αυτής, προτίθεται να υποβάλει στο Συμβούλιο πρόταση μέτρων για την περίοδο μετά τις 31 Δεκεμβρίου 1995 7 ότι, για το λόγο αυτό, το Συμβούλιο δεν δύναται να αποφασίσει για την εν λόγω πρόταση πριν από τη λήξη του κανονισμού (ΕΟΚ) αριθ. 1605/92 7 ότι, κατά συνέπεια, ο εν λόγω κανονισμός πρέπει να παραταθεί έως τις 31 Μαρτίου 1996,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 παράγραφος 1 του κανονισμού (ΕΟΚ) αριθ. 1605/92, η ημερομηνία «31 Δεκεμβρίου 1995» αντικαθίσταται από την ημερομηνία «31 Μαρτίου 1996».
Άρθρο 2
Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός εφαρμόζεται από την 1η Ιανουαρίου 1996.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Δεκεμβρίου 1995.

Labels: 18
3
15
1